અત્રે ઉલ્લેખનીય છે કે કોચની પસંદગી કરનારા ત્રણ સભ્યોની ક્રિકેટ સલાહકાર સમિતીમાં ગાંગુલી પણ હતા. આ સમિતીએ રવિ શાસ્ત્રીને ટમનાં કોચ તરીકે પસંદ કર્યા હતા. સહેવાગે એક ટીવી ચેનલને આપેલા ઇન્ટરવ્યુંમાં દાવો કર્યો હતો કે બીસીસીઆઇમાં રહેલા અધિકારીઓનું સંરક્ષણ નહી મળી શકવાનાં કારણે ભારતીય ક્રિકેટ ટીમનાં મુખ્ય કોચ બનવાથી ચુક થઇ ગઇ અને બીજી વખત આ પદ માટે અરજી નહી કરે. તેમણે બોર્ડ અધિકારીઓનાં એક વર્ગ પર પણ પોસ્ટ માટે અરજી કરવા બાબતે ગુમરાહ કરવાનો આરોપ લગાવ્યો હતો.